Utbyggingen betegnes som «en av de største satsningene på samfunnssikkerhet noen gang». Loggene fra nødnettet viser at det ble sendt 15.000 meldinger mellom politi, brann- og helsevesen i Oslo sentrum og rundt Utøya. – Det nye nødnettet som er under utbygging, gjorde at politi, helsevesen og brannmannskaper kunne kommunisere mye bedre enn de ellers ville gjort, sier avdelingsleder Dagfinn Sjøvik i Direktoratet for nødkommunikasjon til Aftenposten.no. Ifølge Direktoratet for nødkommunikasjon bidro den delen av nødnettet som er ferdig utbygd til at beredskapen var bedre enn den ellers ville vært.